Notum esse volumus omnibus fidelibus quod Odo, filius Arrvei de Merlennaco, feodum quod tenebat de domino Teotbaudo Rufo apud Colannum concessit sancte Marie Molismensis ecclesie. Illud vero donum, soror sua Adelaidis, nec non hujus filia Lancenna atque illam quam partem in eadem villa habebant ambe concesserunt. Hoc vero beneficium quod factum est, a supradicto viro vel a supradictis feminis abbas Robertus suscepit, monachis istis videntibus atque audientibus, videlicet: Hatone, Hugone, Girardo atque Widone, Rainerio atque Henrico famulis suis. Item ex parte Dodonis sunt testes isti: Garnerius et Rollannus de Colanno. Ex parte duarum feminarum: Grimaudus Trecensis, Ansellus nepos ejus, Hildierius et Robertus.